open-index/open-wikipedia-markdown huggingface dataset:
Ιωάννης, αρχιδούκας της Αυστρίας

Ο **Ιωάννης της Αυστρίας** (γερμ. *Johann von Österreich*, Φλωρεντία, 20 Ιανουαρίου 1782 – Γκρατς, 11 Μαΐου 1859) ήταν επιφανές μέλος του Οίκου των Αψβούργων-Λωρραίνης, Αυστριακός στρατηγός και Γερμανός αντιβασιλέας.

## Βιογραφία
Ο *Ιωάννης Βαπτιστής Ιωσήφ Φαβιανός Σεβαστιανός* ήταν το δέκατο τρίτο παιδί και ο ένατος γιος του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας. 

Ο Ιωάννης έλαβε μόνο βασική στρατιωτική εκπαίδευση γιατί ήταν από μόνος του ταλέντο, έδειξε μεγάλο ηρωισμό στις μάχες του Πολέμου του Δεύτερου Συνασπισμού μέχρι που συνετρίβη στη Μάχη του Χόχενλιντεν στις 3 Δεκεμβρίου 1800. Μετά τη σύναψη ειρήνης, έγινε αρχηγός της μηχανικής και της αμυντικής υπηρεσίας διευθύνοντας δύο στρατιωτικές ακαδημίες, ενώ στη συνέχεια (1805) διηύθυνε την άμυνα στα στενά του Τυρόλο και το 1809 διηύθυνε το 8ο και το 9ο σώμα στρατού κατά του Εζέν ντε Μπωαρναί. 

Μετά από κάποιες επιτυχίες, γνώρισε νέες ήττες στον Πιάβε και στο Ραμπ, με αποτέλεσμα να χάσει τις στρατιωτικές του ικανότητες και ο μεγάλος αδελφός του, Φραγκίσκος Β΄, να του αφαιρέσει τη διοίκηση. Από τότε εγκαταστάθηκε στη Στυρία, αναλαμβάνοντας τη διοίκηση της περιοχής. Έμεινε στη μνήμη των κατοίκων της Στυρίας ως η μεγαλύτερη εκσυγχρονιστική φυσιογνωμία της ιστορίας τους. Είχε διαρκείς συναντήσεις με απλούς ανθρώπους φορώντας την τοπική ενδυμασία και συγκέντρωνε συνέχεια στοιχεία για τις παραδόσεις της περιοχής. Ήταν δεινός φυσιολάτρης, ορειβάτης, κυνηγός και συλλογέας μετάλλων, γι' αυτό μία ορχιδέα που φυτρώνει στα βουνά της περιοχής πήρε το όνομά του (*Nigritella rubra* υποείδος *archiducis-joannis*).

Ίδρυσε (1811) το Ιωάννειο Μουσείο (*Erzherzog-Johann-Hütte*) στο  Γκρατς, πρωτεύουσα της Στυρίας, την αγροτική κοινότητα της Στυρίας (1819), την οικοδομική κοινότητα της Στυρίας και την κοινότητα της ιστορίας της Στυρίας. Εξελέγη τέλος αλλοδαπό μέλος της Ακαδημίας Σουηδικών Σπουδών.

Πέθανε σε ηλικία 77 ετών στο Γκρατς και ενταφιάστηκε στο Κάστρο Σέννα κοντά στο Μεράνο στο Τυρόλο.

## Οικογένεια
Ήταν ο μοναδικός στην οικογένεια που νυμφεύτηκε μία απλή γυναίκα, μη ευγενούς καταγωγής, την Άννα Πλεχλ (1829), κάτι που τον έφερε σε σύγκρουση με την Αυλή στη Βιέννη. Ο γάμος τους ήταν μοργανατικό και η Άννα απέκτησε τους τίτλους της *[[Βαρόνος|βαρόνης]] του Μπράντχοφεν* και της *[[Κόμης|κόμισσας]] του Μεράν(ο)*. Απέκτησαν ένα γιο: 
* Φραγκίσκος (1839 - 1891), Κόμης του Μεράν(ο).

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Ράινερ Ιωσήφ, αρχιδούκας της Αυστρίας

Ο **Ραϊνέριος Ιωσήφ** (γερμ. *Rainer Joseph*, Πίζα, 30 Σεπτεμβρίου 1783 - Μπολτσάνο, 16 Ιανουαρίου 1853) από τον Οίκο των Αψβούργων-Λωρραίνης, που πολλές φορές συγχέεται με τον γιό του, Ραϊνέριο Φερδινάνδο, Αρχιδούκα της Αυστρίας. 

## Βιογραφία
Ο *Ραϊνέριος Ιωσήφ Ιωάννης Μιχαήλ Φραγκίσκος Ιερώνυμος* ήταν το δέκατο τέταρτο παιδί και ο δέκατος γιος του Λεοπόλδου Β΄ της Αγίας Ρωμαϊκής Αυτοκρατορίας και της συζύγου του Μαρίας Λουίζας των Βουρβόνων, κόρης του Καρόλου Γ΄ της Ισπανίας. 

Αν και υπέφερε από επιληψία, μπόρεσε τελικά να ακολουθήσει στρατιωτική σταδιοδρομία, Υπηρέτησε ως αντιβασιλέας της Λομβαρδοβενετίας (1818 - 1848), κάτι που τοποθέτησε τον ίδιο και την σύζυγο του επικεφαλής της αυστριακής Αυλής στο Μιλάνο. Οι Ιταλοί τον αντιπάθησαν, λόγω της συλλογής φόρων χωρίς ανταποδόσεις, κάτι που ήταν μία από τις αιτίες για την έκρηξη της Ιταλικής Επανάστασης (1848).

## Οικογένεια
Νυμφεύτηκε το 1820 την Ελισάβετ της Σαβοΐας, κόρη του Καρόλου Εμμανουήλ της Σαβοΐας-Καρινιάν, με την οποία απέκτησε:
* *Μαρία* Καρολίνα (1821 - 1844).
* Αδελαΐδα (1822 - 1855), παντρεύτηκε τον Βίκτωρα Εμμανουήλ Β΄ της Σαρδηνίας (μετέπειτα της Ιταλίας).
* Λεοπόλδος Λουδοβίκος (1823 - 1898), Αρχιδούκας της Αυστρίας και αρχηγός του ναυτικού.
* Ερνέστος (1824 - 1899), Αρχιδούκας της Αυστρίας.
* *Σιγισμόνδος Λεοπόλδος* Μαρία Ραϊνέριος Αμβρόσιος Βαλεντίνος (1826 - 1891), Αρχιδούκας της Αυστρίας.
* Ραϊνέριος Φερδινάνδος (1827 - 1913), Αρχιδούκας της Αυστρίας.
* Ερρίκος Αντώνιος (1828 - 1891), Αρχιδούκας της Αυστρίας.
* *Μαξιμιλιανός* Κάρολος (1830 - 1839).

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Λουδοβίκος, αρχιδούκας της Αυστρίας

Ο **Λουδοβίκος της Αυστρίας** (γερμ. *Ludwig von Österreich*, Φλωρεντία, 13 Δεκεμβρίου 1784 - Βιέννη, 21 Δεκεμβρίου 1864) από τον Οίκο των Αψβούργων-Λωρραίνης ήταν αυτοκρατορικός πρίγκηπας της Αυστρίας, βασιλικός πρίγκηπας της Ουγγαρίας και της Βοημίας και πρίγκηπας της Τοσκάνης.  

## Βιογραφία
Ο *Λουδοβίκος Ιωσήφ Αντώνιος Ιωάννης* γεννήθηκε στη Φλωρεντία της Ιταλίας. Ήταν το δέκατο πέμπτο παιδί και ο ενδέκατος γιος του Λεοπόλδου Β΄ της Αγίας Ρωμαϊκής Αυτοκρατορίας και της συζύγου του Μαρίας Λουίζας της Ισπανίας.

Μπήκε πολύ νέος με υψηλές διακρίσεις στον αυτοκρατορικό στρατό, το 1809 έγινε στρατηγός του 5ου σώματος και πολέμησε σε όλες τις μάχες. Έδειξε μεγάλες πολιτικές ικανότητες στον αδελφό του Φραγκίσκο Β΄ που τον διόρισε στις υψηλότερες θέσεις όπως τελικά με διαθήκη του τον όρισε αντιβασιλέα του γιου και διαδόχου Φερδινάνδου.

Ήταν φανατικός οπαδός του Μέττερνιχ και της απολυταρχικής του πολιτικής μετά την επανάσταση του 1848 αποσύρθηκε στη Βιέννη, όπου έζησε μέχρι το τέλος του.

Πέθανε σε ηλικία 80 ετών, το τελευταίο εναπομείναν παιδί του Λεοπόλδου Β΄. Τάφηκε στην Αυτοκρατορική Κρύπτη στη Μονή Καπουτσίνων της Βιέννης, ενώ η καρδιά ενταφιάστηκε στην Αυτοκρατορική Κρύπτη των Καρδιών πίσω από το Παρεκκλήσιο Λορέτο της Εκκλησίας του Αυγουστίνου, δίπλα στο Χόφμπουργκ.

## Οικογένεια
Παντρεύτηκε μοργανατικά την Αντελαΐντ ντε Γκερού και απέκτησε δύο παιδιά:
* Ανν Βικτουάρ ντε λα Πιέρ
* Ζοζέφ Ζαν

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Ροδόλφος των Αψβούργων-Λωρραίνης

:*Να μη συγχέεται με τον [[Ροδόλφος, αρχιδούκας της Αυστρίας|Ροδόλφο των Αψβούργων-Λωρραίνης, Αρχιδούκα της Αυστρίας]].*

Ο **Ροδόλφος της Αυστρίας** (γερμ. *Rudolf von Habsburg-Lothringen*, 8 Ιανουαρίου 1788 - 24 Ιουλίου 1831) από τον Οίκο των Αψβούργων-Λωρραίνης ήταν αρχιδούκας και αυτοκρατορικός πρίγκηπας της Αυστρίας, αρχιεπίσκοπος του Όλομοουτς (1819) και καρδινάλιος.

## Βιογραφία
Ο *Ροδόλφος Ιωάννης Ιωσήφ Ραϊνέριος* ήταν το δέκατο έκτο και τελευταίο παιδί και ο δωδέκατος γιος του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας των Βουρβόνων-Ισπανίας, κόρης του Καρόλου Γ΄ της Ισπανίας.

Άρχισε να μαθαίνει πιάνο με δάσκαλο το Λούντβιχ βαν Μπετόβεν (1803), με τον οποίο έγινε στενός φίλος. Οι συναντήσεις τους ήταν συχνές ως το 1824 και ο Μπετόβεν του αφιέρωσε 14 συνθέσεις.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κονκορδάτο

Με την ονομασία **Κονκορδάτο**, (*Κονκορδάτον*), φέρονταν παλαιότερα οποιαδήποτε διμερής συμφωνία που συνάπτονταν μεταξύ του Πάπα αφενός, και Ηγεμόνα ή κυβέρνησης χώρας αφετέρου, με την οποία συνηθέστερα κανονίζονταν συνολικά ή μερικά διαφορές ή απαιτήσεις (προνόμια) μεταξύ της Αγίας Έδρας και της συμβαλλόμενης χώρας. Ήταν με λίγα λόγια θρησκευτική συνθήκη.

Η αρχαιότερη τέτοια σύμβαση ήταν εκείνη  της Ουορμοτίας () του 1122, που συνάφθηκε μεταξύ του Πάπα Καλλίστου Β΄ και του Αυτοκράτορα Ερρίκου Δ΄, που αποτέλεσε απ΄ ευθείας νόμος επί αμφοτέρων των πλευρών.
Ως όρος όμως κονκορδάτο χρησιμοποιήθηκε για πρώτη φορά το 1455, στη μεταξύ του Πάπα Νικόλαου Ε΄ και του Αυτοκράτορα Φρειδερίκου του Γ΄. Το "γερμανικό κονκορδάτο" όπως αυτό αποκλήθηκε στη συνέχεια ήταν σεβαστό απ΄ όλους τους μετέπειτα Γερμανούς Αυτοκράτορες. 

Γενικά τα κονκορδάτα συνομολογούνταν με ηγεμονίες που επικρατούσε το καθολικό δόγμα. Άλλοτε είχαν διεθνή χαρακτήρα, όταν απαιτούνταν εφαρμογή σε όλη την επικράτεια, και άλλοτε εσωτερική μόνο τοπική ρύθμιση συνηθέστερα σε μοναστήρια, θρησκευτικά τάγματα, ή κάποια πνευματικά ιδρύματα που επόπτευε η Αγία Έδρα. Τα πρώτα αφορούσαν Διεθνές Δίκαιο ενώ τα δεύτερα το εσωτερικό δίκαιο των χωρών.

Χαρακτηριστικά το από 14 Ιουνίου του 1929 "πρωσικό κονκορδάτο" ρύθμιζε σχέσεις Καθολικής Εκκλησίας και κράτους, εκτός από θέματα εκπαίδευσης, ή θρησκευτικής διδασκαλίας.

Τα κονκορδάτα όπως και οι λοιπές διεθνείς συνθήκες όριζαν χρόνο έναρξης ισχύος, τυχόν διάρκεια, τρόπο καταγγελίας, ανταλλαγή κυρωτικών εγγράφων κλπ. 

Κατά τον 19ο και 20ο αιώνα έπαψε να χρησιμοποιείται ο όρος αυτός, τη θέση του οποίου πήρε ο όρος **κονβέσιον**, ή **κονβεσιόν** (= Συνθήκη), και στον πληθυντικό "κονβέσιονς", αντί "κονκορδάτα".

Παρά ταύτα ο όρος επανήλθε περισσότερο εθιμοτυπικά το 1993, το 2004 και το 2008. Το μεν 1993 με τη σύναψη του πολωνικού κονκορδάτου, (ή για την Αγία Έδρα Κονκορδάτο του 1993), το 2004 του πορτογαλικού κονκορδάτου, (ή ομοίως Κονκορδάτο του 2004) και το 2008 το βραζιλιανό κονκορδάτο (ή Κονκορδάτο του 2008).


Κατηγορία:Ιστορία του παπισμού
Επαρχία Κισσάμου

thumb|150px|right|Η Επαρχία Κισσάμου πριν την κατάργησή της το 1997
Η **επαρχία Κισσάμου** (ή Κισάμου) αποτελεί μία από τις 5 επαρχίες στις οποίες ήταν χωρισμένος διοικητικά ο νομός Χανίων μέχρι την εφαρμογή του Σχεδίου Καποδίστριας (1997). Έδρα της επαρχίας ήταν η Κίσσαμος (Καστέλι Κισσάμου), μικρή παραθαλάσσια πόλη στη βόρεια ακτή του νομού. Η επαρχία καταλάμβανε το ΒΔ τμήμα του νομού Χανίων και στα όρια της περιλαμβάνονταν οι εξής δήμοι: Δήμος Βουκολιών, Δήμος Ιναχωρίου, Δήμος Κισσάμου, Δήμος Κολυμβαρίου και Δήμος Μυθύμνης. Συνόρευε ανατολικά με την επαρχία Κυδωνίας και νότια με την επαρχία Σελίνου, ενώ βόρεια και ανατολικά βρέχεται από το Αιγαίο πέλαγος.

## Σημαντικοί Κισσαμίτες
* Αναστασάκης Μιχαήλ: βουλευτής, οπλαρχηγός, συγγραφέας: από Σπηλιά
* Κακαουνάκης Νίκος: δημοσιογράφος από Πολυρρήνια
* Καμπουράκης Δημήτρης: δημοσιογράφος από Δρακώνα
* Κατράκης Μάνος: ηθοποιός από Καστέλλι
* Κουτσουρέλης Γιώργος: μουσικός από Καστέλλι
* Κυριτσάκης Δημήτριος: αρεοπαγίτης από Έλος
* Μπαντουράκης Αντώνης: επιχειρηματίας από Έλος
* Παπαδάκης Κώστας (Ναύτης): βιολάτορας από Καστέλλι
* Πολυχρονίδης Πολυχρόνης: υπουργός από Ροδωπού
* Σκουλάκης Μανώλης: υπουργός, γιατρός από Πλάτανο
* Moυντάκης Αντώνης, εκδότης - δημοσιογράφος, πρόεδρος Πανελλήνιας Ένωσης Ιδιοκτητών Επαρχιακού Τύπου
*Θεοδωράκης Σταύρος, δημοσιογράφος - πολιτικός 

Κισσάμου
Κισσάμου
Motion Picture Sound Editors

Η **Motion Picture Sound Editors** (σε συντομογραφία **M.P.S.E.**) είναι κινηματογραφική εταιρεία παραγωγής, η οποία ιδρύθηκε το 1953. 

## The Golden Reel Awards

Αρχίζοντας από το 1953, το έτος ίδρυσης, η εταιρεία απονέμει το *The Golden Reel Awards*, στις παρακάτω κατηγορίες:

*Διαλόγοι και τέχνη
*Τεχνητά εφέ
*Μουσική 

## Εξωτερικοί σύνδεσμοι

*Official MPSE Website 

Κατηγορία:Κινηματογραφικές εταιρίες παραγωγής
Σολιμάν

Η **Σολιμάν**, ή *Σουλεϋμάν*, ή **Σλιμάνη**, είναι πόλη της Τυνησίας. Βρίσκεται στο βόρειο τμήμα της χώρας κοντά στον κόλπο της Τύνιδας. Διοικητικά υπάγεται στο Κυβερνείο της Νάμπουλ. Το 1990 ο πληθυσμός της ήταν 14.000 κάτοικοι. Κατά την απογραφή του 2004 αριθμούσε 29.060 κατοίκους, καλούμενοι Σολιμάνοι, ή Σολιμανοί.

Η πόλη είναι κτισμένη στο κέντρο μεγάλης πεδιάδας, παρά το νότιο μυχό του κόλπου της Τύνιδας, και αποτελεί σπουδαίο εμπορικό κέντρο ειδικότερα γεωργικών προϊόντων, ενώ υφίσταται παράλληλα και βιομηχανική ζώνη. Με την ήδη οικιστική ανάπτυξη που παρουσιάζει αρχίζει να γίνεται προάστιο της Τύνιδας από την οποία και απέχει 45 χλμ. αλλά και θέρετρο από το ανάπτυγμα της ακτής της που φθάνει τα 6 χλμ.

Ο αρχιτεκτονικός ρυθμός των παλαιών οικιών μαρτυρά την ανδαλουσιανή προέλευση των παλαιότερων κατοίκων της πόλης.

## Παραπομπές


Κατηγορία:Πόλεις της Τυνησίας
Δημήτριος Ακάκιος

Ο **Δημήτριος Γ. Ακάκιος** (1866-;) από τη Λήμνο διετέλεσε βουλευτής του Κόμματος Φιλελευθέρων την περίοδο 1923 ως 1926.

## Βιογραφικό

Ο Δημήτριος Ακάκιος γεννήθηκε το 1866 στο Κάστρο Λήμνου (σημερινή Μύρινα) από εύπορη οικογένεια. Μετά την εγκύκλιο εκπαίδευση πήγε στην Αθήνα, όπου φοίτησε στο Β΄ Γυμνάσιο. Τον Οκτώβριο του 1884 γράφτηκε στη Νομική Σχολή Αθηνών, σε ηλικία 18 ετών, ως απόφοιτος του Β΄ Γυμνασίου Αθηνών με βαθμό 2. Δήλωσε περιουσία 100.000 δρχ. και είχε κηδεμόνα τον Α. Παπαδάκη, Λήμνιο εγκατεστημένο στη Σύρο από το 1862. Αποφοίτησε το 1891 και επέστρεψε στο νησί, όπου αναφέρεται σε κοινοτικά έγγραφα του 1896 ως *Δημήτριος Ακακίου* ως μέλος της Κεντρικής Επιτροπής Εκπαιδευτικών Καταστημάτων Λήμνου. Υπήρξε επιτυχημένος νομικός και δικηγόρος στο Κάστρο της Λήμνου. 

Πολιτεύτηκε για πρώτη φορά στις εκλογές της 1ης Νοεμβρίου 1920, στην εκλογική περιφέρεια Λέσβου-Λήμνου, ως ανεξάρτητος βενιζελικός συνεργαζόμενος με το φιλελεύθερο συνδυασμό του Γεωργίου Παπανδρέου. Πήρε 8.337 ψήφους αλλά δεν εκλέχτηκε. Έμεινε τέταρτος επιλαχών.
Στις επόμενες εκλογές της 16ης Δεκεμβρίου 1923 συμμετείχε πάλι με τον πολιτικό συνδυασμό του Γ. Παπανδρέου "Δημοκρατικοί-Φιλελεύθεροι", που ήταν μια τοπική παραλλαγή του Κόμματος Φιλελευθέρων του Ελευθερίου Βενιζέλου. Αυτή τη φορά έλαβε 19.376 ψήφους και εκλέχτηκε βουλευτής στη Δ΄ Εθνοσυνέλευση (1923-1926) ως δέκατος τρίτος από τους δεκαπέντε που εξέλεξε το κόμμα αυτό στο νομό Λέσβου. Ο Δημήτριος Ακάκιος δεν πολιτεύτηκε ξανά.

## Πηγές

#Γεώργιος Θ. Παπαπαναγιώτου, "Πολιτικά της Λέσβου 1915-1936", Αιολικά Χρονικά Δ΄, Μυτιλήνη 2002, σελ. 97-138.
#Γεώργιος Θ. Παπαπαναγιώτου, "Πολιτικά νομού Λέσβου, επισκόπηση-πίνακες", Αιολικά Χρονικά Ι΄, Μυτιλήνη 2008, σελ. 57-73.
#Γεώργιος Θ. Παπαπαναγιώτου, "Οι βουλευτές του νομού Λέσβου 1915-1964", Αιολικά Χρονικά ΙΑ΄, Μυτιλήνη 2009, σελ. 76-116.
#Θεόδωρος Μπελίτσος, "Τα Κοινοτικά Σχολεία της Λήμνου", Αθήνα 1997.

Κατηγορία:Έλληνες δικηγόροι του 19ου αιώνα
Κατηγορία:Βουλευτές Λέσβου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βενιζελισμός
Βραβεία Nickelodeon Kids' Choice

Τα **Βραβεία Nickelodeon Kids' Choice**, επίσης γνωστά ως **KCA's** ή **Βραβεία Kids Choice**, είναι ετήσια βραβεία που προβάλλονται ζωντανά από το καλωδιακό κανάλι Nickelodeon. Τα βραβεία τιμούν τα μεγαλύτερα επιτεύγματα της χρονιάς στο χώρο του κινηματογράφου, της τηλεόρασης και της μουσικής, όπως ψηφίστηκαν από τους τηλεθεατές του καναλιού.

## Βραβεία
Ο παρακάτω πίνακας παρουσιάζει τα βραβεία ανά τα χρόνια. Ένας αστερίσκος δίπλα από το όνομα μιας κατηγορίας υποδεικνύει ότι έχει παρουσιαστεί ένα βραβείο σε αυτήν κάθε χρονιά από την έναρξη των Βραβείων Kids' Choice το 1988Τα *ναι* και *όχι* συμβολίζουν αν το βραβείο δόθηκε σε κάποιο ή όχι.



## Ειδικά βραβεία

### Βραβείο "Λεωφόρου της Δόξας"

#### Το Βραβείο "Λεωφόρου της Δόξας" (Τhe Hall of Fame Award)

### Βραβείο Ηθοποιού-Προτύπου

#### Βραβείο Ηθοποιού-Προτύπου (Wannabe Award)

### Βραβείο Πράσινης Συνεισφοράς

#### Βραβείο Πράσινης Συνεισφοράς (Big Green Help Award)

#### Βραβείο Συνεισφοράς (Big Help Award)

## Εξωτερικοί σύνδεσμοι

* Nickelodeon Kids' Choice Awards – Official Site
* Indonesian Kids' Choice Awards – Official Site
* 

Nickelodeon
Κατηγορία:Nickelodeon
Βαγγέλης Σερντάρης

Ο **Βαγγέλης Σερντάρης** (Βλαχοκερασιά Αρκαδίας, 1935 - Αθήνα, 17 Δεκεμβρίου 2023) ήταν Έλληνας σκηνοθέτης, σεναριογράφος και παραγωγός κινηματογράφου, με πλούσιο έργο αναγνωρισμένο στην Ελλάδα και το εξωτερικό.

## Βιογραφία
Γεννήθηκε το 1935 στη Βλαχοκερασιά Αρκαδίας. Μετά τις εγκύκλιες σπουδές του στη Τρίπολη και στην Τεγέα, εισήχθη στο Πάντειο Πανεπιστήμιο για να σπουδάσει πολιτικές επιστήμες, ωστόσο δεν πήρε ποτέ πτυχίο και σπούδασε κινηματογράφο στην Ανωτάτη Σχολή Κινηματογράφου στην Αθήνα. Μετά το πέρας των σπουδών του έως το 1967 δούλευε ως βοηθός σκηνοθέτη σε πολλές παραγωγές και μετείχε σε όλες τις διαδικασίες, όπως οργάνωση παραγωγής και επιλογή ηθοποιών, επιλογή ντεκόρ και χώρων κινηματογράφησης, σκηνοθετική εκτέλεση, και τελικά στο μοντάζ. Από τότε ο Σερντάρης εργάστηκε ως σκηνοθέτης και ανεξάρτητος παραγωγός στον κινηματογράφο, ενώ μετά το 1975 εργάστηκε και στην τηλεόραση. Σηνοθέτησε και ήταν παραγωγός σε ταινίες που γνώρισαν επιτυχία, διακρίθηκαν σε διεθνή φεστιβάλ, και στο φεστιβάλ Θεσσαλονίκης με σημαντικό αριθμό ιστορικών, λαογραφικών, επιστημονικών και εθνολογικών documentaries, κυρίως για λογαριασμό της ελληνικής τηλεόρασης και του αγγλικού καναλιού Channel 4. Για λογαριασμό της ελληνικής τηλεόρασης σε σειρά documentaries έχει καταγράψει τον Ελληνοϊταλικό και Ελληνογερμανικό πόλεμο της περιόδου 1940-1945, με ντοκουμέντα και προσωπικές μαρτυρίες των επιζώντων, απλών πολεμιστών και αξιωματικών Ελλήνων, Ιταλών, Γερμανών και Άγγλων, καθώς και απλών πολιτών. Έλαβε πολλά βραβεία στο εξωτερικό και στην Ελλάδα. Σημαντικότερες ταινίες του ήταν: «Ληστεία στην Αθήνα» (φιλμ νουαρ, 1969), «Το Θερμοκήπιο» (1985), «Βασιλική» (1997), «Ο έβδομος ήλιος του έρωτα» (2001).

Ήταν συμπαραγωγός της ταινίας Ρεμπέτικο.

Ο Σερντάρης χαρακτηρίστηκε από πολλούς ως ο πατέρας του ρεαλισμού στον ελληνικό κινηματογράφο. Η Ροζίτα Σώκου τον αποκάλεσε Φελίνι της Ελλάδος. Ξεκίνησε την καριέρα του ως βοηθός σκηνοθέτη σε πάνω από 50 ταινίες.

Θεωρείται ένας από τους μεγαλύτερους σκηνοθέτες που έβγαλε ποτέ η Ελλάδα. Ανήκε στη χρυσή γενιά του κινηματογράφου, η οποία έβγαλε ονόματα όπως οι Θεόδωρος Αγγελόπουλος, Παντελής Βούλγαρης, Κώστας Φέρρης, Τώνια Μαρκετάκη, Δήμος Θεός κ.ά.

Απεβίωσε στις 17 Δεκεμβρίου 2023, σε ηλικία 88 ετών.

## Παραπομπές


Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Καντού (αποσαφήνιση)

Το όνομα **Καντού** μπορεί να αναφέρεται:

*στην Καντού Ιταλίας, κωμόπολη στην Ιταλία 
*στην Παλακανέστρο Καντού, ομάδα καλαθοσφαίρισης
*στο Καντού Λεμεσού, χωριό στην Κύπρο
Genesis Awards

thumb|right|200px|Λογότυπο του βραβείου
Τα **Genesis Awards** είναι παγκόσμια βραβεία, τα οποία απονέμονται από τη The Humane Society of the United States σε προσωπικότητες των μέσων μαζικής ενημέρωσης για την προώθηση θεμάτων που αφορούν τα δικαιώματα των ζώων. Διοργανώνονται κάθε Μάρτιο στο Μπέβερλι Χιλς της Καλιφόρνιας. Γνωστοί βραβευμένοι είναι ο Πίτερ Γκάμπριελ, η Τζένι Γκούνταλλ, ο Πίτερ Τζέννιγκς, ο Ντέιβιντ Ε. Κέλλεϋ, ο Σερ Πολ ΜακΚάρτνεϊ, ο Άρθουρ Μίλερ και ο Πρινς, καθώς και δημοσιογράφοι, σεναριογράφοι ταινιών και ντοκιμαντέρ, οι οποίοι εργάζονται εκτός ΗΠΑ. 

## Εξωτερικοί σύνδεσμοι

*Genesis Awards 
*The Hollywood office of the HSUS  
*The Humane Society of the United States 

Κατηγορία:Βραβεία
Κατηγορία:Δικαιώματα των ζώων
San Diego Comic-Con

thumb|right|200px|Το σήμα του φεστιβάλ
Το **San Diego Comic-Con International** (όπως απεικονίζεται στο σήμα του) ή **Comic-Con International: San Diego** (όπως δίνεται στην ιστοσελίδα), γνωστό κυρίως ως **Comic-Con** ή **San Diego Comic-Con**, είναι ετήσια διοργάνωση αφιερωμένη στα κόμικς και τη μαζική κουλτούρα που διεξάγεται με πρωτοβουλία της Golden State Comic Book Convention, και από το 1970, της San Diego Comic Book Convention καθώς και από κατοίκους του Σαν Ντιέγκο. Παραδοσιακά, διεξάγεται 4 μέρες (Πέμπτη-Σάββατο) στο Σαν Ντιέγκο της Καλιφόρνια. 

## Παραπομπές


## Εξωτερικοί σύνδεσμοι
* Επίσημη ιστοσελίδα 
* Η πρώιμες μέρες του Comic-Con, *[[Variety (περιοδικό)|Variety]]*, 11 Ιουλίου, 2008 
* Comic-Con 2010: Best Pics, slideshow από το *[[Life magazine]]* 
* Comic-Con 2010 , slideshow από το *[[The First Post]]* 
* Comic-Con's Dorf watches sadly from the sidelines as T-shirts trump talent, *[[San Diego Union Tribune]]* 16 Ιουλίου, 2006 
* Keeping the intangibles Maggie Thompson's memories of Comic-Con, *[[Comics Buyer's Guide]]*, Ιανουάριος, 2009 
* Αναμνήσεις του Comic-Convention 
* Crashing the Con Ντοκιμαντέρ για το San Diego Comic-Con International 2008 

Κατηγορία:Πολιτισμός του Σαν Ντιέγκο
Κατηγορία:Φεστιβάλ κόμικς
Σαν Ντιέγκο

Το **Σαν Ντιέγκο** είναι η 8η μεγαλύτερη πόλη των ΗΠΑ και η 2η της Καλιφόρνιας, μετά το Λος Άντζελες, με πληθυσμό 1.394.928 (Ιούλιος 2015) και έκταση 963,7 τ.χλμ.. Σχηματίζει μια ενιαία μητροπολιτική περιοχή με την Τιχουάνα, τη μεγαλύτερη στα σύνορα Μεξικού-ΗΠΑ.

Στο Σαν Ντιέγκο ανθίζουν οικονομικά οι στρατιωτικές και συναφείς αμυντικές δραστηριότητες, ο τουρισμός, το εμπόριο και άλλα. Το Διεθνές αεροδρόμιο της πόλης είναι ένα από τα πιο δημοφιλή.

## Ιστορία
Το 1850 η Καλιφόρνια ενσωματώθηκε στις Ηνωμένες Πολιτείες. Το ίδιο έτος το Σαν Ντιέγκο ορίστηκε ως η πρωτεύουσα της ομώνυμης κομητείας. Ο τζόσουαν Μπιν εξελέγη ως ο πρώτος δήμαρχος. Δύο χρόνια ύστερα, η πόλη χρεοκώπησε. Ο πρώτος χάρτης ιδρύθηκε το 1889, ενώ ο σημερινός φτιάχτηκε το 1931. Κατά τη διάρκεια του Β΄ Παγκόσμιου Πολέμου, το Σαν Ντιέγκο έγινε κόμβος αμυντικής δραστηριότητας, καθώς υπήρχαν πολλές στρατιωτικές και αμυντικές εγκαταστάσεις.

## Οικονομία
Το Σαν Ντιέγκο επισημάνθηκε από το οικονομικό περιοδικό Forbes ως η καλύτερη πόλη για να ξεκινήσει κάποια μικρή επειχήρηση. Η πόλη κατέγραψε  ετήσιο μέσο εισόδημα 79.646$ το 2018. Έχει τον μεγαλύτερο ναυτικό στόλο στον κόσμο, με 53 πλοία και πάνω από 35.00 ναυτικούς. Το Σαν Ντιέγκο φιλοξενεί βάσεις του Πολεμικού Ναυτικού των ΗΠΑ και σταθμούς του Λιμενικού Σώματος. 

## Αδελφοποιημένες πόλεις
Το Σαν Ντιέγκο έχει 14 αδελφοποιημένες πόλεις:

*  Ανκάλα δε Χενάρες, Ισπανία
*  Καμπίνας, Βραζιλία
*  Καβίτε, Φιλιππίνες
*  Εδιμβούργο, Ηνωμένο Βασίλειο
*  Τζαλαλάμπαντ, Αφγανιστάν
*  Ζενζού, Νότια Κορέα
*  Λεόν, Μεξικό
*  Περθ, Αυστραλία
*  Τάιτσουνγκ Σίτι, Ταϊβάν
*  Τέμα, Γκάνα
*  Τιχουάνα, Μεξικό
*  Βλαδιβοστόκ, Ρωσία
*  Βαρσοβία, Πολωνία
*  Γιαντάι, Κίνα
*  Γιοκοχάμα, Ιαπωνία

## Παραπομπές


## Εξωτερικοί σύνδεσμοι

* City of San Diego Official Website
* City of San Diego Redevelopment Agency Website
* Centre City Development Corporation Website 
* Southeastern Economic Development Corporation Website
* San Diego's Regional Planning Agency
* Demographic Fact Sheet from Census Bureau
* History of San Diego from San Diego Historical Society
* San Diego Unified School District
* San Diego Regional Economic Development
* San Diego Public Library
* San Diego Convention and Visitors Bureau


Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Σαν Ντιέγκο της Καλιφόρνια
Χάμχουνγκ

Το **Χάμχουνγκ** (κορεατικά:*함흥시*) είναι η δεύτερη μεγαλύτερη πόλη της Βόρειας Κορέας. Είναι η πρωτεύουσα της επαρχίας Νότιας Χάμγκιονγκ, δηλαδή το Χάμγκιονγκναμ-ντο, και το 2008 είχε 768.551 κατοίκους.

## Γεωγραφία

Το Χάμχουνγκ βρίσκεται στο αριστερό σκέλος του ποταμού Σόνγκτσον, στο ανατολικό τμήμα της πεδιάδας του Χάμχουνγκ, στην επαρχία Νότιας Χάμγκιονγκ, δηλαδή το Χάμγκιονγκναμ-ντο στα βορειοανατολικά της Βόρειας Κορέας.

## Πολιτισμός

Το Χάμχουνγκ έχει εθνικό μουσείο και παράρτημα της ακαδημίας επιστημών και τα εξής Πανεπιστήμια και Επαγγελματικά Κολέγια:

* *Πανεπιστήμιο Εκπαίδευσης του Χάμχουνγκ*
* *Πανεπιστήμιο Φαρμακευτικής του Χάμχουνγκ*
* *Πανεπιστήμιο Χημείας του Χάμχουνγκ*
* *Πανεπιστήμιο Ιατρικής του Χάμχουνγκ*
* *Κολέγιο Ποιότητας Ελέγχου του Χάμχουνγκ*
* *Κολέγιο Υδρογραφίας και Ενέργειας του Χάμχουνγκ*
* *Κολέγιο Ηλεκτρονικής και Αυτοματισμού του Χάμχουνγκ*

## Συγκοινωνία

Η πόλη είναι ένα κέντρο μεταφορών που συνδέει διάφορα ανατολικά λιμάνια με τη βόρεια εσωτερική περιοχή.

## Κουζίνα

Το Χάμχουνγκ είναι γνωστό για το Κορεατικό πιάτο Νένγκμιον.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βόρειας Κορέας
Τζόσουα Κένεντι

Ο **Τζόσουα Μπλέικ Κένεντι** είναι διεθνής Αυστραλός ποδοσφαιριστής που αγωνίζεται ως κεντρικός επιθετικός.Γεννήθηκε στις 20 Αυγούστου του 1982 στην Γουντόνκα της Βικτόρια.Έχει ύψος 194 εκατοστά.

## Καριέρα
Ξεκίνησε το επαγγελματικό ποδόσφαιρο το 1999 από την Κάρλτον και το 2000 μεταγράφηκε στην ΦφΛ Βόλφσμπουργκ όπου έμεινε ως το 2002 έχοντας 2 γκολ σε 8 αναμετρήσεις στο πλαίσιο της Μπουντεσλίγκα.Ακολούθησαν τη σεζόν 2002/03 οι Κίκερς Στουτγκάρδης (1 γκολ σε 23 συμμετοχές),την επόμενη χρονιά Κολονία (αγωνίστηκε περισσότερο στην β' ομάδα του συλλόγου όπου είχε 9 γκολ σε 23 συμμετοχές,στην α' ομάδα έπαιξε μόλις 4 ματς χωρίς να σκοράρει) και ακολούθησαν η Ντιναμό Δρέσδης (2004-06) όπου σημείωσε 16 γκολ σε 60 αγώνες,η Νυρεμβέργη (12 συμμετοχές και 1 γκολ σε 1,5 χρόνο) καθώς και η Καρλσρούη στην οποία έμεινε από τον Ιανουάριο του 2008 μέχρι τον Ιούνιο του 2009 έχοντας 7 γκολ σε 33 αναμετρήσεις.

Το 2009,και έπειτα από σχεδόν εννέα χρόνια στα γήπεδα της Γερμανίας και έχοντας παροπλιστεί στην Καρλσρούη,ο Κένεντι αποφάσισε να συνεχίσει την καριέρα του στην Ναγκόγια Γκράμπους της Ιαπωνίας.

Ο Κένεντι είναι από το 2006 διεθνής με την Εθνική Αυστραλίας μετρώντας συνολικά 7 γκολ σε 21 συμμετοχές.Ήταν μάλιστα μέλος της Εθνικής Αυστραλίας στα Μουντιάλ του 2006 και του 2010.

## Παραπομπές


## Εξωτερικοί σύνδεσμοι
* 

Κατηγορία:Αυστραλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ντιναμό Δρέσδης
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές Ναγκόγια Γκράμπους
Κατηγορία:Αυστραλοί ποδοσφαιριστές στο εξωτερικό
Nicktoons

Το **Nicktoons** είναι ένας αμερικάνικος δορυφορικός τηλεοπτικός σταθμός, ο οποίος ανήκει στη Viacom. Είναι αδελφικό εγχείρημα του Nickelodeon.

## Ιστορία
Το **Nicktoons** ξεκίνησε να εκπέμπει την 1η Μαΐου 2002 αρχικά ως *Nicktoons TV* ως μέρος της ψηφιακής πλατφόρμας του MTV, προκειμένου να προσελκύσει τους φορείς της καλωδιακής τηλεόρασης για να μεταδόσουν το κανάλι δίνοντας μέσω μάρκετινγκ το πλεονέκτημα στην αγορά των δορυφορικών υπηρεσιών. Ωστόσο στις αρχές του 2004 η διοίκηση του Nickelodeon άλλαξε πορεία και το πρόσφερε στις ψηφιακές δορυφορικές υπηρεσίες των DirecTV και Dish Network, όπου μεταδίδεται εκεί το κανάλι.

Στις 28 Σεπτεμβρίου 2009, το λογότυπο του καναλιού άλλαξε ως μέρος της προσπάθειας επαναλανσαρίσματος του Nickelodeon και αλλαγές στα ονόματα των καναλιών: Το *N* μετονομάστηκε σε **[[TeenNick]]** και το *Noggin* σε **[[Nick Jr.]]**

Το **Nicktoons HD** ξεκίνησε στις 13 Αυγούστου 2013 και εκπέμπει σε υψηλή ευκρίνεια.

## Πρόγραμμα
Παρά την επωνυμία του, το Nicktoons δεν περιορίζεται αποκλειστικά στα προγράμματά του, ούτε στο Nickelodeon για τα πρωτότυπα κινούμενα σχέδια που προβάλλει μέχρι και σήμερα. Το εμπορικό σήμα του σταθμού έχει σπάνια χρησιμοποιεί τότε από το Nickelodeon ακόμη και όταν ξεκίνησε να εκπέμπει το κανάλι.

## Διεθνείς εκδόσεις
Το Nicktoons ξεκίνησε από το Ηνωμένο Βασίλειο στις 22 Ιουλίου 2002. Παρά το γεγονός ότι, σε αντίθεση με την έκδοση των Ηνωμένων Πολιτειών Αμερικής, υπήρξε ένα κανάλι όπου υποστηρίζεται από διαφημιζόμενους από την έναρξή του. Επίσης, σε αντίθεση με την έκδοση των ΗΠΑ, δεν μεταδίδεται 24 ώρες το 24ωρο. Υπάρχουν επίσης και άλλα κανάλια του *Nicktoons* στη Φλάνδρα, στη Γερμανία, στην Ολλανδία, στην Ισπανία και στην Ιαπωνία αντικαθιστώντας το *Nick Premium*.

Η Λατινοαμερικάνικη έκδοσή του ξεκίνησε στις 4 Φεβρουαρίου 2013 ενώ η Αφρικάνικη στις 30 Σεπτεμβρίου 2014 παράλληλα με το *Nick Jr.*, η Μεσανατολίτικη στις 15 Φεβρουαρίου 2017 και τέλος η Τούρκικη πέντε μέρες μετά.

## Λογότυπα

## Δείτε επίσης
*Nickelodeon

## Παραπομπές


## Εξωτερικοί σύνδεσμοι
*

Κατηγορία:Παιδικοί τηλεοπτικοί σταθμοί
Κατηγορία:Αμερικάνικοι τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
Κατηγορία:Nickelodeon
Ραδιοφωνικός Σταθμός της Εκκλησίας της Ελλάδος

Ο **Ραδιοφωνικός Σταθμός της Εκκλησίας της Ελλάδος** είναι ελληνικός ραδιοφωνικός σταθμός, ο οποίος ανήκει στην Επικοινωνιακή και Μορφωτική Υπηρεσία της Ιεράς Συνόδου της Εκκλησίας της Ελλάδος.

Εξέπεμψε για πρώτη φορά στις 19 Φεβρουαρίου του 1989 (Κυριακή της Ορθοδοξίας), μετά τον αγιασμό και το μήνυμα που απηύθυνε ο Αρχιεπίσκοπος Σεραφείμ.

Αρχικά, ο σταθμός εξέπεμπε στους 89.4 MHz μέχρι το 2001, που έγινε κατανομή των συχνοτήτων και σήμερα, στην περιοχή των Αθηνών εκπέμπει στην συχνότητα 89.5 MHz.

Το Ραδιόφωνο της Εκκλησίας, από τις 28 Σεπτεμβρίου 2009, εκπέμπει το νέο του πρόγραμμα με κύριους θεματικούς άξονες – ζώνες εκπομπών: Ενημερωτικές Εκπομπές, Ειδήσεις, Γνωριμία με την Ορθόδοξη Πίστη, Ανθρώπινες Σχέσεις, Εκκλησία και Κόσμος, Η Μουσική των Αγγέλων (Βυζαντινή Μουσική), Αρχαία, Ρωμαϊκή και Βυζαντινή Ιστορία και Ελληνική Γλώσσα, Ελληνική Παραδοσιακή Μουσική, Ανάγνωση Πατρικών Κειμένων, Περιβάλλον, Εικαστικά και Πολιτιστικά, Λογοτεχνία, Ορθόδοξη Τέχνη-Αγιογραφία, Αρχιτεκτονική, Κλασσική Μουσική, Ελληνικό Τραγούδι, Εικαστικά, Βιβλιοκρισία, Ελεύθερα Θέματα.

Από τον Ιούνιο του 2009 το πρόγραμμα του Ραδιοσταθμού μεταδίδεται και μέσω του Δορυφόρου Hotbird σε όλο τον κόσμο. Το πρόγραμμα υποστηρίζεται από το Τεχνικό, Διοικητικό και Επιστημονικό προσωπικό του σταθμού. Η παρουσίαση του νέου προγράμματος πραγματοποιήθηκε την Πέμπτη 22 Οκτωβρίου 2009, ώρα 12:00, στο Σαρόγλειο Μέγαρο.

Η μετεγκατάσταση του Ραδιοφωνικού Σταθμού της Εκκλησίας της Ελλάδος στο κτίριο της οδού Αθηνάς 30, στο κέντρο της Αθήνας, πραγματοποιήθηκε τον Απρίλιο του 2012.

Γίνεται προσπάθεια αναβάθμισης του διαδικτυακού τόπου του Ραδιοφώνου της Εκκλησίας και επιπλέον παρέχεται η δυνατότητα σε όλο και περισσότερους ακροατές από όλο τον κόσμο να παρακολουθούν ταυτόχρονα, μέσω διαδικτύου, τον Ραδιοφωνικό Σταθμό της Εκκλησίας της Ελλάδος.

Εμπλουτίζεται συνεχώς με σύγχρονες μεθόδους πολυμεσικής παρουσίας, όπως streaming audio podcast, video και άλλα.

## Εξωτερικοί σύνδεσμοι
*Επίσημη ιστοσελίδα του ραδιοφωνικού σταθμού της Εκκλησίας της Ελλάδος

Κατηγορία:Μέσα Μαζικής Ενημέρωσης της Αθήνας
Κατηγορία:Ελληνικοί ραδιοφωνικοί σταθμοί
Κατηγορία:Εκκλησία της Ελλάδος
Σάουν Τουμπ

Ο **Σάουν Τουμπ** (αγγ. Shaun Toub) είναι Ιρανό-Αμερικανός ηθοποιός. Γνωστός για τη συμμετοχή στις ταινίες *[[Crash (ταινία 2004)|Crash]]*, *[[The Kite Runner (ταινία)|The Kite Runner]]*, *[[Iron Man (ταινία)|Iron Man]]* και *[[The Last Airbender]]*.

## Εξωτερικοί σύνδεσμοι
* 

Κατηγορία:Αμερικανοεβραίοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Λάμα (Βουδισμός)

[thumb|200 px|Λάμα από τη [Μογγολία]]
Ο **Λάμα** (བླ་མ་; = αρχηγός) είναι τίτλος για δάσκαλο Ντάρμα από το Θιβέτ. Το όνομα *Λάμα* μοιάζει πολύ με τον ορισμό *[[Γκούρου]]* από τη Σανσκριτική γλώσσα, μια από τις αρχαιότερες της Ινδίας. 

## Παραπομπές


Κατηγορία:Βουδισμός
Ωδείο

[thumb|Ομοσπονδιακό Κονσερβατόριο «Ν.Α. Ρίμσκι-Κορσάκοφ» στην [Αγία Πετρούπολη]]
**Ωδείο**, (παλαιότερα *κονσερβατόριον*), εκ της ιταλικής *conservatorio*, ή (από το γαλλικό) *conservatoire* χαρακτηρίζεται οποιαδήποτε ανώτερη σχολή, κολλεγιακή ή πανεπιστημιακή, στην οποία διδάσκονται όλοι οι κλάδοι της μουσικής. Παρότι στις περισσότερες χώρες ο όρος χρησιμοποιείται συχνά για να περιγράψει κάθε μουσική σχολή αδιακρίτως, υφίστανται εντούτοις διαφορές ανάμεσα στο ωδείο, τη μουσική σχολή, την ωδική σχολή, την ακαδημία μουσικής, το μουσικό κολλέγιο και την πανεπιστημιακή μουσική σχολή. Χονδρικά, η διαφορά εστιάζεται στο ότι τα ωδεία και οι ακαδημίες προσανατολίζονται στην εκτελεστική πρακτική της μουσικής (μουσικά όργανα, ωδική), ενώ τα πανεπιστήμια και τα κολλέγια στην θεωρητική της κατεύθυνση.

Αρχικά όμως, πριν ακόμα δημιουργηθούν τέτοιες σχολές, κονσερβατόρια λέγονταν διάφορα ορφανοτροφεία ή άσυλα απροστάτευτων παιδιών. Όσοι οικότροφοι αυτών των ιδρυμάτων έδειχναν δείγματα εξαιρετικών επιδόσεων στη μουσική τελειοποιούνταν σε ειδικά τμήματα, μέσα σ΄ αυτά τα άσυλα. Τελικά με το χρόνο στα ιδρύματα αυτά γίνονταν ευπρόσδεκτα μόνο παιδιά που έδειχναν παραπάνω προσόντα με συνέπεια ν΄ αναδειχθούν αυτά σε σχολές υψηλών απαιτήσεων με τελική  εξειδίκευση του όρου μόνο για τέτοιες σχολές.

Ορισμένα περίφημα ωδεία ανά τον κόσμο περιλαμβάνουν αυτά του Παρισιού, της Αγίας Πετρούπολης καθώς και το αρχαίοτερο του κόσμου, την *Ακαδημία Μουσικής της Αγίας Καικιλίας* στη Ρώμη. Στην Ελλάδα τα γνωστότερα τέτοια ιδρύματα περιλαμβάνουν το Ωδείο Αθηνών, το Εθνικό Ωδείο και το Κρατικό Ωδείο Θεσσαλονίκης.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 11ος, σελ. 175

Κατηγορία:Μουσική εκπαίδευση
Τούλκου

Ο **τούλκου** (སྤྲུལ་སྐུ, επίσης **tülku**, **trulku**) είναι ορισμός για τη μετενσάρκωση ενός βουδιστή λάμα στον θιβετιανό βουδισμό. 

## Δείτε επίσης

* Κουμάρι
* Μετενσάρκωση
* Μπόντχι
* Αβατάρα
* Ενσάρκωση
* Ναμαρούπα

## Βιβλιογραφία
* Campbell, June (1996). The Emperor's Tantric Robes Winter 1996 issue of *"[[Tricycle]]" magazin* 
* Logan, Pamela (2004). "Tulkus in Tibet". *Harvard Asia Quarterly* **8** (1) 15-23.
* Ray, Reginald A. 1986 "Some aspects of the Tulku tradition in Tibet." in *The Tibet Journal* 11 (4): 35-69

## Εξωτερικοί σύνδεσμοι

### Στα αγγλικά

* Reincarnate Lamas: Tulkus and Rinpoches - section from Berzin, Alexander. 2000 *Relating to a Spiritual Teacher.*
* Tulkus: Incarnate Lamas of Tibet - An Interview with His Holiness Sakya Trizin - An excerpt from *Testimonies of Tibetan Tulkus; A Research among Reincarnate Buddhist Masters in Exile* by Danial Barlocher, Opuscula Tibetana, Rikon-Zurich, August 1982 
* Tulkus: Incarnate Lamas of Tibet 2 - Interview with Sakya Gongma Dagchen Rinpoche - excerpted from *Testimonies of Tibetan Tulkus; A Research among Reincarnate Buddhist Masters in Exile* by Danial Barlocher, Opuscula Tibetana, Rikon-Zurich, August 1982. (Interview translator: Cyrus Stearns). 
* Tulkus : Masters of Reincarnation - focus article at WisdomBooks.com
* A small explanation for the Lineages

Κατηγορία:Βουδισμός
Βραβεία Άννι

Τα **Βραβεία Άννι**  (αγγλικά: **Annie Awards**) είναι κινηματογραφικά και τηλεοπτικά βραβεία που δημιουργήθηκαν από τον ASIFA-Hollywood, κλάδο του Διεθνούς Κινηματογραφικού Σύνδέσμου Κινουμέμων Σχεδίων (International Animated Film Association) το 1972. Οι τελετές διοργανώνονται στο Λος Άντζελες της Καλιφόρνιας. Αφορούν τον τομέα του animation. 

## Κατηγορίες βραβείων

### Παραγωγή
*Best Animated Feature
*Best Animated Home Entertainment Production
*Best Animated Short Subject
*Best Animated Television Commercial
*Best Animated Television Production
*Best Animated Video Game

### Ατομικά βραβεία

*Animated Effects
*Character Animation in a Feature Production
*Character Animation in a Television Production
*Character Design in an Animated Feature Production
*Character Design in an Animated Television Production
*Directing in an Animated Feature Production
*Directing in an Animated Television Production
*Music in an Animated Feature Production
*Music in an Animated Television Production
*Production Design in an Animated Feature Production
*Production Design in an Animated Television Production
*Storyboarding in an Animated Feature Production
*Storyboarding in an Animated Television Production
*Voice Acting in an Animated Feature Production
*Voice Acting in an Animated Television Production
*Writing in an Animated Feature Production
*Writing in an Animated Television Production

### Ειδικά βραβεία

*June Foray Award
*Ub Iwerks Award
*Winsor McCay Award
*Special Achievement in Animation
*Certificates of Merit

## Εξωτερικοί σύνδεσμοι

* Official Site of the Annie Awards 
* 35th Annie Award Recipients
Xbox Games Store

thumb|right|250px|Το σήμα του Xbox Games Store
Το **Xbox Games Store**, παλαιότερα γνωστό ως **Xbox Live Marketplace** ή **XBLM**, είναι πλατφόρμα ψηφιακής διανομής για τις κονσόλες της Microsoft, Xbox 360 και Xbox One.

## Εξωτερικοί σύνδεσμοι
*Xbox 360 Marketplace
*Xbox One Game Store

Κατηγορία:Ιστότοποι για βιντεοπαιχνίδια
Κατηγορία:Xbox
Ειρήνη Μητροπούλου

Η **Ειρήνη Μητροπούλου**, γεννημένη στις 23 Ιουνίου 1975 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 1,88 μέτρα αγωνίζεται ως Center.

## Βιογραφικά στοιχεία
Η Μητροπούλου ξεκίνησε την καριέρα της φορώντας τα χρώματα Άρη Πετρούπολης. Ακολούθησε η θητεία της στον Α.Ο. Γαλατσίου, από τον οποίο έλαβε τελικά μεταγραφή στο Σπόρτιγκ Αθηνών. Η αθλήτρια έζησε από κοντά τη λεγόμενη «χρυσή εποχή» του Σπόρτιγκ, όταν ο σύλλογος κατέκτησε πολλαπλά Πρωταθλήματα Ελλάδος κατά τη δεκαετία του 1990 (199319941995199619971999). Επίσης η Μητροπούλου ήταν παρούσα στους τελικούς οπότε και ο σύλλογος κατέκτησε δύο Κύπελλα Ελλάδος (19971997), αλλά και σε δύο ακόμη που η ομάδα κατετάγη τελικά δεύτερη.

Σήμερα η Μητροπούλου αγωνίζεται στη ΦΕΑ Ν.Φιλαδέλφειας / Ν. Χαλκηδόνας συμβάλλοντας κατά πολύ στην άνοδό της στην Α1 Εθνική Κατηγορία, αλλά και στη συμμετοχή της νεοφώτιστης ομάδας στον τελικό του Κυπέλλου το 2010 (5η συμμετοχή για τη Μητροπούλου).

Με την Εθνική Ελλάδος Γυναικών έχει συμμετάσχει στους Μεσογειακούς Αγώνες 1997 και η τελευταία της συμμετοχή με το εθνόσημο ήταν το 2001. Εντούτοις, αναμένεται να συμμετάσχει στο Παγκόσμιο Πρωτάθλημα του 2010 στην Τσεχία.

## Παραπομπές


## Εξωτερικοί σύνδεσμοι
* 
* Ειρήνη Μητροπούλου, στατιστικά συμμετοχών στις διοργανώσεις της FIBA Europe.
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Αμαρυλλίδας Βριλησσίων
Κατηγορία:Σέντερ
Avatar: The Last Airbender Trading Card Game

Το ***Avatar: The Last Airbender Trading Card Game*** είναι παιχνίδι με κάρτες βασισμένο στην αμερικάνικη σειρά κινουμένων σχεδίων του τηλεοπτικού καναλιού Nickelodeon, *[[Άβαταρ: Ο Τελευταίος Ανεμοδαμαστής|Avatar: The Last Airbender]]*.

## Εξωτερικοί σύνδεσμοι

* Avatar: The Last Airbender Trading Card Game Website 
* Detailed Information and Card Scans of Avatar: The Last Airbender's Trading Card Game. 
* Burger King Avatar: the Last Airbender promotion
* The Artists Behind the Designs of the Cards
* The Artist Behind the Designs of the Cards

Κατηγορία:Επιτραπέζια παιχνίδια
Κατηγορία:Άβαταρ: Ο Τελευταίος Μαχητής του Ανέμου
Mod ruby

Ο **mod_ruby** είναι ένας ενσωματωμένος διερμηνέας της Ruby για τον εξυπηρετητή Ιστού Apache που επιτρέπει την εκτέλεση άμεσα κώδικα σε Ruby, γρηγορότερα από άλλες μεθόδους CGI. Έχει το μειονέκτημα ότι η κοινή χρήση των κλάσεων που γίνεται κλασικά ανάμεσα στις διεργασίες του Apache δεν είναι ασφαλής για πολλαπλές εφαρμογές (δηλ. πολλαπλές εφαρμογές Ruby on Rails που εκτελούνται ταυτόχρονα).

## Δείτε επίσης
*mod_php

## Εξωτερικοί σύνδεσμοι
* Το εγχείρημα mod_ruby 

## Παραπομπές


Κατηγορία:Ruby
Γεώργιος Δρυς

Ο **Γεώργιος Δρυς** (Κέρκυρα, 1944 - 3 Ιουνίου 2021) ήταν Έλληνας πολιτικός και φυσικός.

## Βιογραφία
Γεννήθηκε το 1944 στην Κέρκυρα. Σπούδασε Φυσική στο Εθνικό και Καποδιστριακό Πανεπιστήμιο Αθηνών και συνέχισε τις σπουδές του με μεταπτυχιακό στην Αγγλία. Εργάστηκε στο Πανεπιστήμιο Πατρών.

Εξελέγη βουλευτής Κέρκυρας τον Ιούνιο και Νοέμβριο του 1989 και επανεξελέγη το 1990, 1993, 1996 και το 2000.

Απεβίωσε σε ηλικία 77 ετών στις 3 Ιουνίου του 2021. 

Υπήρξε:
* δημοτικός σύμβουλος στην Κέρκυρα
* ο πρώτος γραμματέας της Νομαρχιακής Επιτροπής ΠΑΣΟΚ Κέρκυρας
* υπεύθυνος νεολαίας του ΠΑΣΟΚ
* πρόεδρος της Ένωσης Γεωργικών Συνεταιρισμών Κέρκυρας (1982)
* μέλος του Δ.Σ. του Πανελλήνια Συνομοσπονδία Ενώσεων Αγροτικών Συνεταιρισμών (ΠΑΣΕΓΕΣ) (1993)
* Γενικός Γραμματέας του Υπουργείου Γεωργίας
* μέλος της Κεντρικής Επιτροπής του ΠΑΣΟΚ (1990-20??)
* βουλευτής Κέρκυρας με το ΠΑΣΟΚ (1989-2004)
* Υφυπουργός Οικονομικών (1996-2001)
* Υπουργός Γεωργίας (2001-2004)

## Παραπομπές


## Πηγές
* Τα "πρωτάκια" στην κυβέρνηση

Κατηγορία:Έλληνες φυσικοί
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κέρκυρας
Κατηγορία:Έλληνες υπουργοί Γεωργίας
Κατηγορία:Έλληνες υφυπουργοί Οικονομικών
Κατηγορία:Καθηγητές Πανεπιστημίου Πατρών
Ρίτσαρντ Μόνταγκιου

Ο **Ρίτσαρντ Μέρετ Μόνταγκιου** (, 20 Σεπτεμβρίου 1930 Στόκτον, Καλιφόρνια – 7 Μαρτίου 1971, Λος Άντζελες) ήταν Αμερικανός μαθηματικός και φιλόσοφος.

## Καριέρα
Ο Μόνταγκιου πήρε B.A. στη Φιλοσοφία το 1950, M.A. στα Μαθηματικά και διδακτορικό δίπλωμα στη Φιλοσοφία το 1957 από το Μπέρκλεϊ, το τελευταίο υπό την καθοδήγηση του μαθηματικού και επιστήμονα της λογικής Άλφρεντ Τάρσκι. Ο Μόνταγκιου, από τους πιο επιτυχημένους Αμερικανούς φοιτητές του Τάρσκι, δίδαξε σε όλη τη διάρκεια της καριέρας του στο Τμήμα Φιλοσοφίας του Πανεπιστημίου της Καλιφόρνιας στο Λος Άντζελες, όπου επέβλεψε τους Νίνο Κοκιαρέλα και Χανς Καμπ.

Ο Μόνταγκιου έγραψε πάνω στις βάσεις της λογικής και της θεωρίας συνόλων, όπως θα άρμοζε σε ένα μαθητή του Τάρσκι. Η διδακτορική του διατριβή με τίτλο *Contributions to the Axiomatic Foundations of Set Theory* (*Προσφορά στις Αξιωματικές Βάσεις της Θεωρίας Συνόλων*), περιείχε την πρώτη απόδειξη ότι όλες οι πιθανές αξιωματικοποιήσεις (axiomatizations) της κλασικής αξιωματικής θεωρίας συνόλων ZFC πρέπει να περιέχουν άπειρα το πλήθος αξιώματα. Με μια άλλη διατύπωση, η ZFC δε μπορεί να αξιωματικοποιηθεί με πεπερασμένο τρόπο.

Υπήρξε πρωτοπόρος μιας λογικής προσέγγισης της σημασιολογίας της φυσικής γλώσσας, η οποία έγινε γνωστή σαν γραμματική Μόνταγκιου. Η προσέγγιση αυτή για τη γλώσσα έχει ασκήσει σημαντική επίδραση ειδικά σε κάποιους επιστήμονες της υπολογιστικής γλωσσολογίας (computational linguists) — ίσως περισσότερο από τους φιλόσοφους της γλώσσας.

Ο Μόνταγκιου ήταν γνωστός παίκτης εκκλησιαστικού οργάνου και επιτυχημένος επενδυτής ακινήτων. Πέθανε με βίαιο τρόπο στο σπίτι του, ένα έγκλημα που ακόμα είναι ανεξιχνίαστο. Οι Φέφερμαν και Φέφερμαν υποστηρίζουν ότι συνήθως πήγαινε σε μπαρ ("cruising") και έφερνε ανθρώπους στο σπίτι μαζί του. Την ημέρα που δολοφονήθηκε έφερε σπίτι του κάποιους ανθρώπους "για κάποιου τύπου βραδινή συνάντηση" ("for some kind of soirée"), αλλά αυτοί λήστεψαν το σπίτι του και τον στραγγάλισαν.

Η ζωή και το έργο του αποτέλεσαν την έμπνευση για τη νουβέλα *The Semantics of Murder* (Aifric Campbell 2008: 250 ISBN 978-1852429966).

## Αναφορές
* Feferman, Anita, and Solomon Feferman, 2004. *Alfred Tarski: A Life*. Cambridge Univ. Press.
* Donald Kalish, and Montague, Richard, 1964. *Logic: Techniques of Formal Reasoning*. Harcourt, Brace, and Jovanovich.
* Montague, Richard, 1974. *Formal philosophy : selected papers of Richard Montague* / ed. and with an introd. by Richmond H. Thomason. New Haven: Yale Univ. Press. (1979 printing: ISBN 0-300-01527-5)
* Partee, Barbara H., 2006, "Richard Montague (1930 - 1971)" in Brown, Keith, ed., *Encyclopedia of Language and Linguistics*, Vol. 8, 2nd ed. Oxford: Elsevier: 255-57. Περιλαμβάνει δευτερεύουσα βιβλιογραφία πάνω στον Μόνταγκιου και την ομώνυμη γραμματική του.

## Παραπομπές


## Εξωτερικοί σύνδεσμοι
* That’s Just Semantics! (or, the Proper Treatment of Richard Montague in Literary Fiction) 

Κατηγορία:Αμερικανοί γλωσσολόγοι
Κατηγορία:Αμερικανοί μαθηματικοί
Κατηγορία:Φιλόσοφοι του 20ού αιώνα
Κατηγορία:Αμερικανοί φιλόσοφοι
Κατηγορία:Φιλόσοφοι της γλώσσας
Κατηγορία:Μαθηματικοί του 20ού αιώνα
Στέφανος, αρχιδούκας της Αυστρίας

Ο **Στέφανος** (γερμ. *Stephan von Österreich*, Βούδα, 14 Σεπτεμβρίου 1817 - Μεντόν, 19 Φεβρουαρίου 1867) του Οίκου των Αψβούργων-Λωρραίνης ήταν αρχιδούκας της Αυστρίας και παλατινός (κόμης) της Ουγγαρίας. 

## Βιογραφία
Ο *Στέφανος Φραγκίσκος Βίκτωρ* ήταν το δεύτερο παιδί και ο μοναχογιός του Ιωσήφ, Αρχιδούκα της Αυστρίας & Παλατινού (Κόμη) της Ουγγαρίας, και της Ερμίνας, κόρης του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ, η οποία απεβίωσε λίγο μετά την γέννηση του ίδιου και της δίδυμης αδελφής του, Ερμίνας. 

Τον μεγάλωσε η μητριά του, Μαρία Δωροθέα της Βυρτεμβέργης. Δέχτηκε εξαιρετική εκπαίδευση και έδειξε από νέος μεγάλο ενδιαφέρον για την πολιτική· υπηρέτησε ως αντισυνταγματάρχης στον αυστριακό στρατό (1839-1841) και στη συνέχεια ταξίδεψε στη Βοημία, τη Βενετία, το Τυρόλο, τη Σαρδηνία και το Βατικανό. Το 1843 ο εξάδελφός του, αυτοκράτορας Φερδινάνδος της Αυστρίας, τον έκανε παλατινό (κόμη) -δηλαδή διοικητή- της Βοημίας· ο Στέφανος έμεινε σε αυτή τη θέση το διάστημα (1843 -1847), μέχρις ότου απεβίωσε ο πατέρας του, Ιωσήφ, και τον διαδέχθηκε ως παλατινός (κόμης) της Ουγγαρίας.

Ήταν ο τελευταίος *παλατινός της Ουγγαρίας* και πέθανε άγαμος, 25 ετών, χωρίς απογόνους.

## Πρόγονοι





## Παραπομπές



Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Άσαμ

Το **Άσαμ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ΒΑ. άκρο της χώρας και η συνολική της έκταση είναι 78.438 τ.χλμ., ενώ ο πληθυσμός της 29.198.000. Πρωτεύουσά της είναι η πόλη Ντισπούρ.

## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

* 
*  
* 
* 
* Singh, K. S (ed) (2003) *People of India: Assam Vol XV Parts I and II*, Anthropological Survey of India, Seagull Books, Calcutta
* 

## Περαιτέρω διάβασμα

**Βιβλία**
* A statistical account of Assam  (1879) by WW Hunter
* Assam Attitude to Federalism (1984)by Girin Phukon
* A Glimpse of Assam  (1884) by Susan Ward
* A history of Assam  (1906) by Edward Gait
* Physical and political geography of the province of Assam  (1896) by Assam Secretariat Printing Office
* Outline Grammar of the Kachári (Bārā) Language as Spoken in District Darrang, Assam (1884) by Sidney Endle
* An outline grammar of the Deori Chutiya language spoken in upper Assam (1895) by William Barclay Brown
* Travels and adventures in the province of Assam, during a residence of fourteen years  (1855) by John Butler

**Γλώσσα και λογοτεχνία**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Ιστορία**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Πολιτισμός**
* 
* 
* 
* 
* 
* 
* 
* 

## Εξωτερικοί σύνδεσμοι

* Government of Assam
* Assam Tourism
* Investment potentialities in Assam 
* Assam News Headlines 

Κατηγορία:Ομόσπονδες Πολιτείες Ινδίας
Μπιχάρ

Η **Μπιχάρ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ανατολικό τμήμα της χώρας και η συνολική της έκταση είναι 99.200 τ.χλμ., ενώ ο πληθυσμός της περίπου 83.000.000. Πρωτεύουσά της είναι η πόλη Πάτνα.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Official website
* Profile at the Government of India website
* Bihar CM official website
Ράινερ Φερδινάνδος, αρχιδούκας της Αυστρίας

Ο **Ραϊνέριος Φερδινάνδος** (γερμ. *Rainer Ferdinand von Habsburg-Lorraine*, Μιλάνο, 11 Ιανουαρίου 1827 - Βιέννη, 27 Ιανουαρίου 1913) του Οίκου των Αψβούργων-Λωρραίνης, ήταν αρχιδούκας και πρωθυπουργός της Αυστρίας.

## Βιογραφία
Ο *Ραϊνέριος Φερδινάνδος Μαρία Ιωάννης Ευαγγελιστής Φραγκίσκος Ιγνάτιος* γεννήθηκε στο Μιλάνο και ήταν το έκτο παιδί και ο τέταρτος γιος του Ραϊνερίου Ιωσήφ της Αυστρίας, Αντιβασιλέα της Λομβαρδίας-Βενετίας, και της Ελισάβετ της Σαβοΐας, κόρης του Καρόλου Εμμανουήλ της Σαβοΐας-Καρινιάν.

Ο Ραϊνέριος Φερδινάνδος υπηρέτησε ως στρατηγός στον αυτοκρατορικό στρατό· έδειξε μεγάλο ενδιαφέρον για τις επιστήμες και τις τέχνες, ιδιαίτερα για την παπυρολογία.

Απεβίωσε το 1913, σε ηλικία 86 ετών στη Βιέννη και ενταφιάστηκε στην Αυτοκρατορική Κρύπτη.

## Οικογένεια
Νυμφεύτηκε την πρώτη εξαδέλφη του, Μαρία Καρολίνα των Αψβούργων-Λωρραίνης, κόρη του Καρόλου της Αυστρίας, Δούκα του Τέσσεν. Ο γάμος ήταν αρκετά ευτυχής, αφού ήταν το πιο διάσημο ζευγάρι του Οίκου των Αψβούργων-Λωρραίνης, αλλά δεν έκαναν παιδιά.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Τζαμού και Κασμίρ

Η **Τζαμού και Κασμίρ**, ή *Τζαμμού και Κασμίρ* είναι κατακτημένο ομοσπονδιακό έδαφος και πρώην πολιτεία της Ινδίας και βρίσκεται στο βορειότερο τμήμα της χώρας, κυρίως στα Ιμαλάια. Στα νότια συνορεύει με τις πολιτείες Χιμάτσαλ Πραντές και Παντζάμπ.

Προηγουμένως ανεξάρτητο πριγκιπάτο, η περιοχή είναι αντικείμενο περιφερειακής σύγκρουσης από τρεις χώρες: Την Ινδία, το Πακιστάν και την Κίνα. Το Πακιστάν έχει αφήσει αυτόνομο το έδαφος που κατέχει (Αζάντ Τζαμού και Κασμίρ). Στις 5 Αυγούστου 2019, Η Ινδία ψήφισε την διάσπαση της πολιτείας Τζαμού και Κασμίρ στις ενωσιακές επικράτειες Τζαμού και Κασμίρ και Λαντάχ, μετά την ανάκληση του άρθρου 370 για την παροχή αυτονομίας στο Τζαμού και Κασμίρ.ο Είναι η πρώτη πολιτεία της Ινδίας που μετατρέπεται σε ενωσιακή επικράτεια.

## Δείτε επίσης
* Κασμίρ
* Λαντάχ

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.936
* "Μεγάλη Ελληνική Εγκυκλοπαίδεια" τομ.Γ΄ (συμπλήρωμα), σελ.280.
* 

## Εξωτερικοί σύνδεσμοι

* Government of Jammu and Kashmir, India
* Letter of Baroness Nicholson which refers to the 1909 map of Kashmir 
* Excerpts of telegram dated 26 October, 1947 from Jawaharlal Nehru to the British Prime Minister, Clement Attlee 
* EU passes Emma Nicholson's Kashmir report with an overwhelming Majority

## Παραπομπές


Κατηγορία:Ομόσπονδες Πολιτείες Ινδίας